ประกาศคณะกรรมการคุ้มครองผู้บริโภค เรื่อง การกำหนดลักษณะหรือประเภทคดีแพ่งซึ่งสมาคมหรือมูลนิธิมีสิทธิในการดำเนินคดีเกี่ยวกับการละเมิดสิทธิผู้บริโภค พ.ศ. 2560
ประกาศคณะกรรมการคุ้มครองผู้บริโภค
เรื่อง
การกำหนดลักษณะหรือประเภทคดีแพ่งซึ่งสมาคมหรือมูลนิธิมีสิทธิในการดำเนินคดี
เกี่ยวกับการละเมิดสิทธิผู้บริโภค
พ.ศ.
๒๕๖๐
 

โดยที่เป็นการสมควรกำหนดลักษณะหรือประเภทคดี
เพื่อให้สมาคมหรือมูลนิธิที่คณะกรรมการคุ้มครองผู้บริโภครับรองตามมาตรา
๔๐ มีสิทธิฟ้องคดีและดำเนินกระบวนพิจารณาใด ๆ เพื่อคุ้มครองสิทธิผู้บริโภคที่เป็นประโยชน์ต่อผู้บริโภคโดยส่วนรวม

อาศัยอำนาจตามความในมาตรา ๔๑ วรรคหนึ่ง
แห่งพระราชบัญญัติคุ้มครองผู้บริโภค พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ ๓) พ.ศ. ๒๕๕๖ คณะกรรมการคุ้มครองผู้บริโภคจึงออกประกาศไว้
ดังต่อไปนี้

ข้อ ๑ ประกาศนี้เรียกว่า ประกาศคณะกรรมการคุ้มครองผู้บริโภค เรื่อง การกำหนดลักษณะหรือประเภทคดีแพ่งซึ่งสมาคมหรือมูลนิธิมีสิทธิในการดำเนินคดีเกี่ยวกับการละเมิดสิทธิผู้บริโภค
พ.ศ. ๒๕๖๐

ข้อ ๒ ในประกาศนี้
สมาคม หมายความว่า
สมาคมที่คณะกรรมการคุ้มครองผู้บริโภครับรองตามมาตรา ๔๐
มูลนิธิ หมายความว่า
มูลนิธิที่คณะกรรมการคุ้มครองผู้บริโภครับรองตามมาตรา ๔๐

ข้อ ๓ ในการดำเนินคดีเพื่อคุ้มครองผู้บริโภคที่เป็นประโยชน์ต่อผู้บริโภคโดยส่วนรวม ให้สมาคมหรือมูลนิธิมีสิทธิดำเนินคดีแพ่งซึ่งมีจำนวนทุนทรัพย์ในการฟ้องคดีของผู้บริโภคแต่ละรายไม่เกินห้าล้านบาท
และเป็นคดีที่มีลักษณะหรือประเภท ดังต่อไปนี้
(๑)
คดีแพ่งระหว่างผู้บริโภคกับผู้ประกอบธุรกิจซึ่งพิพาทกันเกี่ยวกับสิทธิหรือหน้าที่ตามกฎหมายอันเนื่องมาจากการบริโภคสินค้าหรือบริการ
(๒)
คดีแพ่งตามกฎหมายเกี่ยวกับความรับผิดต่อความเสียหายที่เกิดขึ้นจากสินค้าไม่ปลอดภัย
(๓) คดีแพ่งที่เกี่ยวพันกันกับคดีตาม (๑) หรือ (๒)

ข้อ ๔[๑] ประกาศฉบับนี้
ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ ณ วันที่ ๒๗ กรกฎาคม พ.ศ. ๒๕๖๐
ออมสิน ชีวะพฤกษ์
รัฐมนตรีประจำสำนักนายกรัฐมนตรี
ประธานกรรมการคุ้มครองผู้บริโภค
ชวัลพร/อัญชลี/จัดทำ
๒๕
สิงหาคม ๒๕๖๐

นุสรา/ตรวจ
๒๓
มกราคม ๒๕๖๑

[๑] ราชกิจจานุเบกษา
เล่ม ๑๓๔/ตอนพิเศษ ๒๑๐ ง/หน้า ๑๐๑/๒๓ สิงหาคม ๒๕๖๐